Polisie trek vier 'gesoute' rowers ná skietgeveg vas | Maroela Media
Die polisie in Gauteng het Dinsdag vier mans in hegtenis geneem wat glo met die rooftogte in Johannesburg‑Suid verbind kan word.
Die polisie het in 'n verklaring gesê die mans is op die hoek van die ou Vereeniging‑pad (R82) en Swartkoppiesweg naby Kibler Park vasgetrek.
Daar is ook beslag gelê op twee ongelisensieerde vuurwapens.
"Polisielede het spoedig op 'n wenk reageer en die wit minibus met vier insittendes laat stilhou. Toe die polisie die voertuig nader, het die passasiers op die polisie losgebrand en die polisie het teruggeskiet," lui die verklaring.
Al vier verdagtes is sonder enige beserings vasgetrek.
Geen polisiebeamptes is beseer nie.
"Voorlopige ondersoek het aangetoon dat een van die vuurwapens gesteel is tydens 'n huisroof wat onlangs in Eikenhof op 'n kleinhoewe plaasgevind het."
Die polisie ondersoek nou of die verdagtes met enige ander misdrywe verbind kan word.
Die verdagtes sal binnekort in die Johannesburg‑landdroshof verskyn op aanklag van poging tot moord, die besit van 'n ongelisensieerde vuurwapen en sameswering om roof te pleeg.
Mooi so polisie. Daar is nog ware polisiemanne wat hul sout werd is. Welgedaan.
@Nannie, nee dis mos selfverdediging.
Riaan en ander..hoekom moet daar nou juis verlies aan mense lewens wees?Hoewel dit skurke is, het hul beslis ook gesinne.En meer informasie kan mos by hulle gekry word wat die polisie kan help.
Dankie, SAPS, dat julle hierdie skurke vas getrek het voor hulle weer kon toeslaan.
Ook maar net omdat hulle 'n wenk ontvang het! Yippie, awesome polisie!
Plekkie · 11 maande gelede
Is daar darem nog 'n plekkie vir 'n muis iewers in 'n tronk beskikbaar?
Môre is hul weer op straat……………………….
Alma · 11 maande gelede
En dan doen hul dit weer e onskuldige mense kry seer. Doodstraf moet terug kom!!
Aan die SAP, ons as Publiek waardeer die eerlike, opregte insette en pogings van die mense in die mag. Mooi so SAPD.
@En nou, die polisie is nie alwetend/alomteenwoordig nie. Gee hul maar die eer wat hul in dié geval toekom.
Hulle was seker uit op borg.
'n Leemte in ons strafstelsel is dat daar net 2 strawwe bestaan. Tronkstraf of 'n boete. Baie ryk mense steur hulle nie aan 'n boete nie (dink maar aan verkeersoortredings), en geharde kriminele kry nie so swaar in die tronk nie. Strawwe moet meer by die oortreding pas en ek wonder partykeer of geweldadige oortredings nie gewelddadig gestaf behoort te word nie.